section_heading: Povijest
paragraph_text: Ove su dvije teme tijekom 13. st. doživjele daljni razvoj, u velikom Opusu vulgata zvanom i Lancelotova proza. U tim pričama Lancelota, nakon smrti njegova oca, kralja Bana preuzima čarobnica Vivien, Gospa od jezera, koja ga je nakon odrastanja i otpravila na Arthurov dvorac. Njen brižni odgoj i obrazovanje, u kombinaciji s inspirativnom silinom njegove ljubavi prema Guinevere, pretvorilo ga je u idealnog viteza koji je postao model viteštva.